Ifølge biografen [[Roland Huntford]] blev Shackletons stolthed yderligere såret ved henvisningerne til hans fysiske sammenbrud i Scotts beretning ''The Voyage of the Discovery'', udgivet i 1905. Det blev da hans personlige mål at vende tilbage til Antarktis og udkonkurrere Scott.<ref name="Huntford s145">Huntford, s. 145</ref> Han begyndte at se sig om efter potentielle støtter til en ekspedition. De oprindelige planer findes i et upubliceret dokument dateret begyndelsen af 1906. Disse indeholdt et regnskabsoverslag på 17.000 pund (i 2008 modsvarende ca. 1,3 millioner pund) for hele ekspeditionen.<ref name="Fisher s103">Fisher, s. 103</ref><ref name="MW" /> Han modtog det første løfte om finansiel støtte, da hans arbejdsgiver, Beardmore, i begyndelsen af 1907 tilbød 7.000 pund i lånegarantier.<ref name="MW">MW</ref><ref name="Huntford s156">>Huntford, s. 156</ref> Med dette følte Shackleton sig tryg nok til at meddele sine planer til [[Royal Geographical Society]] (RGS) den 12. februar 1907.<ref name="Shackleton_2–3">Shackleton, s. 2-3</ref> Shackleton følte, at det hastede, vel vidende at den [[Polen|polskfødte]] [[opdagelsesrejsende]] [[Henryk Arçtowski]] også planlagde en ekspedition. Denne blev meddelt til RGS samme dag som Shackletons planer, men Arçtowskis ekspedition blev aldrig gennemført.<ref name="Riffenburgh s108-110">Riffenburg, s. 108-110</ref>
Historie